มูลนิธิส่งเสริมโอลิมปิกวิชาการและพัฒนามาตรฐานวิทยาศาสตร์ศึกษา ในพระอุปถัมภ์ฯ

**มูลนิธิส่งเสริมโอลิมปิกวิชาการและพัฒนามาตรฐานวิทยาศาสตร์ศึกษา ในพระอุปถัมภ์สมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์** หรือ **มูลนิธิ สอวน.** () เป็นองค์กรอิสระ มีหน้าที่หลักในการพัฒนาศักยภาพนักเรียนเพื่อไปแข่งขันโอลิมปิกวิชาการระหว่างประเทศ ผ่านการเข้าค่ายฝึกอบรมที่มักเรียกกันว่า "ค่าย สอวน."

สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ทรงเป็นองค์ประธานมูลนิธิ สอวน. และจรัส สุวรรณเวลา เป็นรองประธาน

## ประวัติ
สมเด็จพระเจ้าบรมวงศ์เธอ เจ้าฟ้ากัลยาณิวัฒนา กรมพระนราธิวาสราชนครินทร์ บดินทรเชษฐภคินี ทรงสนพระทัยและทรงสนับสนุนการพัฒนาศักยภาพทางปัญญาด้านวิทยาศาสตร์และคณิตศาสตร์ของนักเรียนในระดับโรงเรียน ด้วยทรงเห็นว่าการศึกษาในระดับโรงเรียนเป็นพื้นฐานของการศึกษาในระดับอุดมศึกษา ประเทศไทยเริ่มส่งนักเรียนไปแข่งขันคณิตศาสตร์โอลิมปิกระหว่างประเทศ ครั้งที่ 30 ณ ประเทศสาธารณรัฐเยอรมัน (เยอรมันตะวันตก) เป็นครั้งแรกเมื่อปี พ.ศ. 2532 แต่การดำเนินการการคัดเลือกนักเรียน และส่งไปแข่งขันครั้งนี้ต้องมีค่าใช้จ่ายสูง ทั้งยังไม่ได้รับการสนับสนุนจากรัฐบาล และเป็นการแข่งขันครั้งแรก สมาคมวิทยาศาสตร์แห่งประเทศไทย ในพระบรมราชูปถัมภ์ฯ ซึ่งเป็นผู้ดำเนินงานได้ขอความสนับสนุนจากภาคเอกชน เมื่อสมเด็จเจ้าฟ้าฯ กรมพระนราธิวาสราชนครินทร์ บดินทรเชษฐภคินี ทรงทราบจึงประทานเงินส่วนพระองค์ และรับเป็นองค์อุปถัมภ์โครงการจัดส่งเยาวชนไทย ไปแข่งขัน คณิตศาสตร์ วิทยาศาสตร์ โอลิมปิกระหว่างประเทศ ด้วยทรงเล็งเห็นว่าการแข่งขันระดับนานาชาติจะช่วยพัฒนา และส่งเสริมศักยภาพของนักเรียนให้มีความสามารถทัดเทียมนานาประเทศได้ ซึ่งจะส่งผลดีต่อประเทศไทยในระยะยาว

สมเด็จพระเจ้าบรมวงศ์เธอ เจ้าฟ้ากัลยาณิวัฒนา กรมพระนราธิวาสราชนครินทร์ บดินทรเชษฐภคินี ได้ทรงทราบถึงปัญหาของการศึกษาวิทยาศาสตร์ คณิตศาสตร์ และ คอมพิวเตอร์ ในระดับโรงเรียนของประเทศไทย เมื่อเทียบกับระดับนานาประเทศมาโดยตลอดจากคณาจารย์ที่นำคณะนักเรียนไปแข่งขัน และจากนักเรียนที่เป็นผู้แทนประเทศไทย รวมทั้งผู้ที่เกี่ยวข้องและทรงเห็นว่าการจะพัฒนาความรู้ ความสามารถทางด้านวิทยาศาสตร์ คณิตศาสตร์ ของนักเรียนทั่วประเทศให้ได้ระดับมาตรฐานสากลนั้น กระทำได้ยากมากในระยะเวลาอันสั้น แต่สิ่งที่สามารถจะทำได้ก่อน คือ การพัฒนานักเรียนที่มีศักยภาพสูงและองค์กรอิสระ ซึ่งมีความคล่องตัวมากกว่า และไม่ยึดติดกับระบบราชการจะสามารถช่วยรัฐบาลให้บรรลุเป้าหมายได้เร็วขึ้น

ในปี พ.ศ. 2541 สมเด็จพระเจ้าบรมวงศ์เธอ เจ้าฟ้ากัลยาณิวัฒนา กรมพระนราธิวาสราชนครินทร์ บดินทรเชษฐภคินี จึงได้พระราชทานพระราชทรัพย์ส่วนพระองค์ให้ศักดา ศิริพันธุ์ (นายกสมาคมวิทยาศาสตร์แห่งประเทศไทยในพระบรมราชูปถัมภ์ ในขณะนั้น) ไปดำเนินการจัดตั้ง **มูลนิธิ สอวน.** ขึ้น และทรงรับเป็นองค์ประธานมูลนิธิ สอวน. ด้วย เพื่อสนับสนุนการพัฒนากาศึกษาด้านวิทยาศาสตร์ และคณิตศาสตร์ของนักเรียนทั้งประเทศให้ได้มาตรฐานสากล และประเทศไทยจะได้นักเรียนที่มีความรู้ระดับมาตรฐานสากลมาเข้าร่วมแข่งขันคัดเลือกเป็นผู้แทนประเทศไทยไปแข่งขันทางวิชาการกับนานาชาติมากขึ้น

ภายหลังจากการสิ้นพระชนม์สมเด็จพระเจ้าบรมวงศ์เธอ เจ้าฟ้ากัลยาณิวัฒนา กรมพระนราธิวาสราชนครินทร์ บดินทรเชษฐภคินี เมื่อวันที่ 2 มกราคม พ.ศ. 2551 ด้วยพระอาการผิดปกติเกี่ยวกับพระนาภีนั้น สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ได้ทรงสืบสานพระปณิธานของพระองค์ โดยทรงรับเป็นประธานมูลนิธิ สอวน. ตั้งแต่วันที่ 6 กรกฎาคม พ.ศ. 2551

## จุดประสงค์

* ส่งเสริมให้นักเรียนในระดับมัธยมศึกษาตอนปลายทั่วประเทศที่มีความสามารถทางวิทยาศาสตร์และคณิตศาสตร์มีโอกาส ได้รับการพัฒนาศักยภาพทางด้านคณิตศาสตร์ คอมพิวเตอร์ เคมี ชีววิทยา และฟิสิกส์ ตามความถนัดทั้งในด้านทฤษฎีและทักษะด้านปฏิบัติให้สามารถวิเคราะห์และสังเคราะห์ปัญหาที่ซับซ้อนได้ และมีความพร้อมที่จะเข้ารับการคัดเลือกไปแข่งขันโอลิมปิกวิชาการระหว่างประเทศ
* เพื่อช่วยพัฒนาการศึกษาด้านวิทยาศาสตร์ คณิตศาสตร์ และคอมพิวเตอร์ระดับโรงเรียนให้เทียบเท่ามาตรฐานสากล การดำเนินงานของมูลนิธิ สอวน. ได้รับความร่วมมือจากกระทรวงศึกษาธิการ คณะวิทยาศาสตร์ มหาวิทยาลัยของรัฐทั่วประเทศ 20 แห่ง และสถาบันส่งเสริมการสอนวิทยาศาสตร์และเทคโนโลยี และในส่วนของงบประมาณได้รับเงินอุดหนุนจากรัฐบาล โดยตั้งผ่านสถาบันส่งเสริมการสอนวิทยาศาสตร์และเทคโนโลยี และได้รับการสนับสนุนจากหน่วยงานภาครัฐบาล และเอกชน

## ลำดับของค่าย

# ค่าย สอวน. ค่าย 1 โดยนักเรียนที่จะได้รับการอบรมนั้น ต้องผ่านการสอบคัดเลือกเพื่อเข้าค่ายฯ โดยจำนวนนักเรียนที่ผ่านการคัดเลือกนั้น จะแล้วแต่ตามที่แต่ละศูนย์สอบกำหนด
# ค่าย สอวน. ค่าย 2 โดยนักเรียนที่จะได้รับการอบรมนั้น ต้องผ่านการเข้าค่ายสอวน. ค่าย 1 และสอบประเมินผลผ่านเกณฑ์
# ค่าย สสวท. โดยนักเรียนที่ผ่านการอบรมค่าย 2 จะได้เป็นผู้แทนศูนย์สอวน. นั้น ๆ เพื่อไปแข่งกับผู้แทนจากศูนย์อื่น ๆ ทั่วประเทศ เรียกการแข่งขันนี้ว่า การแข่งขันโอลิมปิกวิชาการระดับชาติ เมื่อผ่านการคัดเลือก ก็จะได้เข้าไปอบรมในค่าย สสวท.
# ตัวแทนประเทศไทย โดยจะคัดนักเรียนจากค่าย สสวท. ให้เหลือเพียง 4 คน เพื่อไปแข่งขันโอลิมปิกวิชาการสาขาต่าง ๆ
## ศูนย์สอบคัดเลือกเข้าค่ายสอวน.

รายวิชาที่มูลนิธิ สอวน. จัดสอบนั้น มี 8 วิชา ได้แก่ วิชาคณิตศาสตร์ วิชาฟิสิกส์ วิชาเคมี วิชาชีววิทยา วิชาคอมพิวเตอร์ วิชาวิทยาศาสตร์โลกและอวกาศ วิชาดาราศาสตร์ และวิชาภูมิศาสตร์ โดยมีศูนย์สอบดังนี้
 
#### วิชาคณิตศาสตร์

# ศูนย์ สอวน. ส่วนกรุงเทพมหานคร (เลือกสอบได้ที่ใดที่หนึ่ง)
#* โรงเรียนเทพศิรินทร์
#* โรงเรียนสวนกุหลาบวิทยาลัย
#* โรงเรียนบดินทรเดชา (สิงห์ สิงหเสนี)
#* โรงเรียนเตรียมอุดมศึกษา
#* โรงเรียนสามเสนวิทยาลัย
#* โรงเรียนเตรียมอุดมศึกษาพัฒนาการ
# ศูนย์ สอวน. คณะวิทยาศาสตร์ มหาวิทยาลัยศิลปากร
# ศูนย์ สอวน. คณะวิทยาศาสตร์ประยุกต์ มหาวิทยาลัยเทคโนโลยีพระจอมเกล้าพระนครเหนือ
# ศูนย์ สอวน. คณะวิทยาศาสตร์ มหาวิทยาลัยบูรพา
# ศูนย์ สอวน. มหาวิทยาลัยเชียงใหม่
# ศูนย์ สอวน. คณะวิทยาศาสตร์ มหาวิทยาลัยนเรศวร
# ศูนย์ สอวน. คณะวิทยาศาสตร์ มหาวิทยาลัยขอนแก่น
# ศูนย์ สอวน. มหาวิทยาลัยอุบลราชธานี
# ศูนย์ สอวน. สำนักวิชาวิทยาศาสตร์ มหาวิทยาลัยวลัยลักษณ์
# ศูนย์ สอวน. มหาวิทยาลัยสงขลานครินทร์ วิทยาเขตหาดใหญ่
# ศูนย์ สอวน. คณะวิทยาศาสตร์ มหาวิทยาลัยทักษิณ
# ศูนย์ สอวน. คณะวิทยาศาสตร์และเทคโนโลยี มหาวิทยาลัยสงขลานครินทร์ วิทยาเขตปัตตานี
# ศูนย์ สอวน. โรงเรียนมหิดลวิทยานุสรณ์ (รับเฉพาะนักเรียนภายในโรงเรียน และ นักเรียนโรงเรียนกำเนิดวิทย์)

#### วิชาฟิสิกส์

# ศูนย์ สอวน. ส่วนกรุงเทพมหานคร (เลือกสอบได้ที่ใดที่หนึ่ง)
#* โรงเรียนเทพศิรินทร์
#* โรงเรียนสวนกุหลาบวิทยาลัย
#* โรงเรียนบดินทรเดชา (สิงห์ สิงหเสนี)
#* โรงเรียนเตรียมอุดมศึกษา
#* โรงเรียนสามเสนวิทยาลัย
#* โรงเรียนเตรียมอุดมศึกษาพัฒนาการ
# ศูนย์ สอวน. คณะวิทยาศาสตร์ มหาวิทยาลัยศิลปากร
# ศูนย์ สอวน. มหาวิทยาลัยเกษตรศาสตร์
# ศูนย์ สอวน. คณะวิทยาศาสตร์ มหาวิทยาลัยบูรพา
# ศูนย์ สอวน. มหาวิทยาลัยเชียงใหม่
# ศูนย์ สอวน. คณะวิทยาศาสตร์ มหาวิทยาลัยนเรศวร
# ศูนย์ สอวน. สำนักวิชาวิทยาศาสตร์ มหาวิทยาลัยเทคโนโลยีสุรนารี
# ศูนย์ สอวน. คณะวิทยาศาสตร์ มหาวิทยาลัยขอนแก่น
# ศูนย์ สอวน. มหาวิทยาลัยอุบลราชธานี
# ศูนย์ สอวน. สำนักวิชาวิทยาศาสตร์ มหาวิทยาลัยวลัยลักษณ์
# ศูนย์ สอวน. มหาวิทยาลัยสงขลานครินทร์ วิทยาเขตหาดใหญ่
# ศูนย์ สอวน. คณะวิทยาศาสตร์ มหาวิทยาลัยทักษิณ
# ศูนย์ สอวน. คณะวิทยาศาสตร์และเทคโนโลยี มหาวิทยาลัยสงขลานครินทร์ วิทยาเขตปัตตานี
# ศูนย์ สอวน. โรงเรียนมหิดลวิทยานุสรณ์ (รับเฉพาะนักเรียนภายในโรงเรียน และ นักเรียนโรงเรียนกำเนิดวิทย์)

#### วิชาเคมี

# ศูนย์ สอวน. ส่วนกรุงเทพมหานคร (เลือกสอบได้ที่ใดที่หนึ่ง)
#* โรงเรียนเทพศิรินทร์
#* โรงเรียนสวนกุหลาบวิทยาลัย
#* โรงเรียนบดินทรเดชา (สิงห์ สิงหเสนี)
#* โรงเรียนเตรียมอุดมศึกษา
#* โรงเรียนสามเสนวิทยาลัย
#* โรงเรียนเตรียมอุดมศึกษาพัฒนาการ
# ศูนย์ สอวน. คณะวิทยาศาสตร์ มหาวิทยาลัยศิลปากร
# ศูนย์ สอวน. คณะวิทยาศาสตร์ประยุกต์ มหาวิทยาลัยเทคโนโลยีพระจอมเกล้าพระนครเหนือ
# ศูนย์ สอวน. คณะวิทยาศาสตร์ มหาวิทยาลัยบูรพา
# ศูนย์ สอวน. มหาวิทยาลัยเชียงใหม่
# ศูนย์ สอวน. คณะวิทยาศาสตร์ มหาวิทยาลัยนเรศวร
# ศูนย์ สอวน. สำนักวิชาวิทยาศาสตร์ มหาวิทยาลัยเทคโนโลยีสุรนารี
# ศูนย์ สอวน. คณะวิทยาศาสตร์ มหาวิทยาลัยขอนแก่น
# ศูนย์ สอวน. มหาวิทยาลัยอุบลราชธานี
# ศูนย์ สอวน. สำนักวิชาวิทยาศาสตร์ มหาวิทยาลัยวลัยลักษณ์
# ศูนย์ สอวน. มหาวิทยาลัยสงขลานครินทร์ วิทยาเขตหาดใหญ่
# ศูนย์ สอวน. มหาวิทยาลัยสงขลานครินทร์ วิทยาเขตปัตตานี
# ศูนย์ สอวน. โรงเรียนมหิดลวิทยานุสรณ์ (รับเฉพาะนักเรียนภายในโรงเรียน และ นักเรียนโรงเรียนกำเนิดวิทย์)

#### วิชาชีววิทยา

# ศูนย์ สอวน. ส่วนกรุงเทพมหานคร (เลือกสอบได้ที่ใดที่หนึ่ง)
#* โรงเรียนเทพศิรินทร์
#* โรงเรียนสวนกุหลาบวิทยาลัย
#* โรงเรียนบดินทรเดชา (สิงห์ สิงหเสนี)
#* โรงเรียนเตรียมอุดมศึกษา
#* โรงเรียนสามเสนวิทยาลัย
#* โรงเรียนเตรียมอุดมศึกษาพัฒนาการ
# ศูนย์ สอวน. คณะวิทยาศาสตร์ มหาวิทยาลัยศิลปากร
# ศูนย์ สอวน. คณะวิทยาศาสตร์ประยุกต์ มหาวิทยาลัยเทคโนโลยีพระจอมเกล้าพระนครเหนือ
# ศูนย์ สอวน. คณะวิทยาศาสตร์ มหาวิทยาลัยบูรพา
# ศูนย์ สอวน. มหาวิทยาลัยเชียงใหม่
# ศูนย์ สอวน. คณะวิทยาศาสตร์ มหาวิทยาลัยนเรศวร
# ศูนย์ สอวน. คณะวิทยาศาสตร์ มหาวิทยาลัยขอนแก่น
# ศูนย์ สอวน. สำนักวิชาวิทยาศาสตร์ มหาวิทยาลัยเทคโนโลยีสุรนารี
# ศูนย์ สอวน. มหาวิทยาลัยอุบลราชธานี
# ศูนย์ สอวน. สำนักวิชาวิทยาศาสตร์ มหาวิทยาลัยวลัยลักษณ์
# ศูนย์ สอวน. มหาวิทยาลัยสงขลานครินทร์ วิทยาเขตหาดใหญ่
# ศูนย์ สอวน. คณะวิทยาศาสตร์ มหาวิทยาลัยทักษิณ
# ศูนย์ สอวน. คณะวิทยาศาสตร์และเทคโนโลยี มหาวิทยาลัยสงขลานครินทร์ วิทยาเขตปัตตานี
# ศูนย์ สอวน. โรงเรียนมหิดลวิทยานุสรณ์ (รับเฉพาะนักเรียนภายในโรงเรียน และ นักเรียนโรงเรียนกำเนิดวิทย์)

#### วิชาคอมพิวเตอร์

# ศูนย์ สอวน. ส่วนกรุงเทพมหานคร (เลือกสอบได้ที่ใดที่หนึ่ง)
#* โรงเรียนเทพศิรินทร์
#* โรงเรียนสวนกุหลาบวิทยาลัย
#* โรงเรียนบดินทรเดชา (สิงห์ สิงหเสนี)
#* โรงเรียนเตรียมอุดมศึกษา
#* โรงเรียนสามเสนวิทยาลัย
#* โรงเรียนเตรียมอุดมศึกษาพัฒนาการ
# ศูนย์ สอวน. คณะวิทยาศาสตร์ มหาวิทยาลัยศิลปากร
# ศูนย์ สอวน. มหาวิทยาลัยเกษตรศาสตร์
# ศูนย์ สอวน. คณะวิทยาศาสตร์ มหาวิทยาลัยบูรพา
# ศูนย์ สอวน. มหาวิทยาลัยเชียงใหม่
# ศูนย์ สอวน. คณะวิทยาศาสตร์ มหาวิทยาลัยนเรศวร
# ศูนย์ สอวน. สำนักวิชาวิทยาศาสตร์ มหาวิทยาลัยเทคโนโลยีสุรนารี
# ศูนย์ สอวน. คณะวิทยาศาสตร์ มหาวิทยาลัยขอนแก่น
# ศูนย์ สอวน. มหาวิทยาลัยอุบลราชธานี
# ศูนย์ สอวน. สำนักวิชาวิทยาศาสตร์ มหาวิทยาลัยวลัยลักษณ์
# ศูนย์ สอวน. มหาวิทยาลัยสงขลานครินทร์ วิทยาเขตหาดใหญ่
# ศูนย์ สอวน. คณะวิทยาศาสตร์ มหาวิทยาลัยทักษิณ
# ศูนย์ สอวน. คณะวิทยาศาสตร์และเทคโนโลยี มหาวิทยาลัยสงขลานครินทร์ วิทยาเขตปัตตานี
# ศูนย์ สอวน. โรงเรียนมหิดลวิทยานุสรณ์ (รับเฉพาะนักเรียนภายในโรงเรียน และ นักเรียนโรงเรียนกำเนิดวิทย์)

#### วิชาวิทยาศาสตร์โลกและอวกาศ

# ศูนย์ สอวน. มหาวิทยาลัยเชียงใหม่
# ศูนย์ สอวน. จุฬาลงกรณ์มหาวิทยาลัย
# ศูนย์ สอวน. มหาวิทยาลัยเกษตรศาสตร์
# ศูนย์ สอวน. มหาวิทยาลัยมหิดล วิทยาเขตกาญจนบุรี
# ศูนย์ สอวน. มหาวิทยาลัยสงขลานครินทร์ วิทยาเขตหาดใหญ่
# ศูนย์ สอวน. มหาวิทยาลัยขอนแก่น
# ศูนย์ สอวน. โรงเรียนมหิดลวิทยานุสรณ์ (รับเฉพาะนักเรียนภายในโรงเรียน และ นักเรียนโรงเรียนกำเนิดวิทย์)

#### วิชาดาราศาสตร์

# ศูนย์ สอวน. คณะวิทยาศาสตร์ มหาวิทยาลัยเชียงใหม่
# ศูนย์ สอวน. คณะวิทยาศาสตร์ มหาวิทยาลัยนเรศวร
# ศูนย์ สอวน. คณะวิทยาศาสตร์ มหาวิทยาลัยขอนแก่น
# ศูนย์ สอวน. คณะวิทยาศาสตร์ มหาวิทยาลัยอุบลราชธานี
# ศูนย์ สอวน. สำนักวิชาวิทยาศาสตร์ มหาวิทยาลัยวลัยลักษณ์
# ศูนย์ สอวน. มหาวิทยาลัยสงขลานครินทร์ วิทยาเขตปัตตานี
# ศูนย์ สอวน. จุฬาลงกรณ์มหาวิทยาลัย
# ศูนย์ สอวน. โรงเรียนสามเสนวิทยาลัย
# ศูนย์ สอวน. โรงเรียนมหิดลวิทยานุสรณ์ (รับเฉพาะนักเรียนภายในโรงเรียน และ นักเรียนโรงเรียนกำเนิดวิทย์)
# ศูนย์ สอวน. โรงเรียนสวนกุหลาบวิทยาลัย
# ศูนย์ สอวน. โรงเรียนเบญจมราชรังสฤษฎิ์
# ศูนย์ สอวน. โรงเรียนวัดนวลนรดิศ

#### วิชาภูมิศาสตร์
**ศูนย์มหาวิทยาลัย**
# ศูนย์ สอวน. จุฬาลงกรณ์มหาวิทยาลัย
# ศูนย์ สอวน. มหาวิทยาลัยเชียงใหม่
# ศูนย์ สอวน. มหาวิทยาลัยมหาสารคาม 
# ศูนย์ สอวน. มหาวิทยาลัยบูรพา
# ศูนย์ สอวน. มหาวิทยาลัยศิลปากร
# ศูนย์ สอวน. มหาวิทยาลัยทักษิณ
# ศูนย์ สอวน. มหาวิทยาลัยเกษตรศาสตร์

**ศูนย์โรงเรียน**

# ศูนย์ สอวน. โรงเรียนเตรียมอุดมศึกษา
# ศูนย์ สอวน. โรงเรียนสวนกุหลาบวิทยาลัย
# ศูนย์ สอวน. โรงเรียนสามเสนวิทยาลัย
# ศูนย์ สอวน. โรงเรียนสาธิตแห่งมหาวิทยาลัยเกษตรศาสตร์
# ศูนย์ สอวน. โรงเรียนมหิดลวิทยานุสรณ์ (รับเฉพาะนักเรียนภายในโรงเรียน และ นักเรียนโรงเรียนกำเนิดวิทย์)
# ศูนย์ สอวน. โรงเรียนเตรียมทหาร
# ศูนย์ สอวน. โรงเรียนหาดใหญ่วิทยาลัย
# ศูนย์ สอวน. โรงเรียนวิทยาศาสตร์จุฬาภรณราชวิทยาลัย นครศรีธรรมราช


## อ้างอิง

หมวดหมู่:โอลิมปิกวิชาการระดับชาติ ประเทศไทย

สอวน.
หมวดหมู่:องค์การที่ก่อตั้งในปี พ.ศ. 2541
หมวดหมู่:ก่อตั้งในประเทศไทยในปี พ.ศ. 2541
หมวดหมู่:สมเด็จเจ้าฟ้าฯ กรมพระนราธิวาสราชนครินทร์ บดินทรเชษฐภคินี
หมวดหมู่:สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี